open-index/open-wikipedia-markdown huggingface dataset:
Hugo Gernsbeks

**Hugo Gernsbeks** (, dzimis , miris ) bija Luksemburgā dzimis amerikāņu izdevējs, izgudrotājs un zinātniskās fantastikas rakstnieks. Gernsbeks 1926. gadā sāka izdot pirmo zinātniskajai fantastikai veltīto žurnālu angļu valodā — *[[Amazing Stories]]*. Viņa vārdā nosaukta Hugo balva, ko piešķir par darbiem zinātniskās fantastikas jomā.

## Biogrāfija
Hugo piedzima ebreju ģimenā Luksemburgā. Viņa tēvs bija vīndaris Morics Gernsbahers, māte Berta bija mājsaimniece. Hugo ieguva labu izglītību, apguva inženiera-elektriķa profesiju. 1904. gadā Hugo Gernsbeks emigrēja no Luksemburgas uz ASV, vēlāk kļuva par tās pilsoni un angliskoja savu uzvārdu. Viņš bija precējies trīs reizes: 1906. gadā ar Rozu Hārviju, 1921. gadā ar Dorotiju Kantrovicu, 1951. gadā ar Mēriju Henčeri.

Pirms zinātniskās fantastikas izdevēja karjeras uzsākšanas Hugo Gernsbeks darbojas elektronikas industrijā: ieveda ASV no Eiropas radio detaļas, kā arī popularizēja amatieru radio kustību. 1909. gadā viņš dibināja organizāciju *Wireless Association of America*, kurā gada laikā iestājās 10 000 biedru. Tajā pašā gadā viņš nodibināja pasaulē pirmo elektronikai veltīto žurnālu *[[Modern Electrics]]*. 1913. gadā viņš nodibināja vēl vienu līdzīgu žurnālu — *Electrical Experiment*, kas 1920. gadā tika pārdēvēts par *[[Science and Invention]]*. Šajos izdevumos tika publicēti arī zinātniskās fantastikas darbi.

1925. gadā viņš dibināja radiostaciju *WRNY*. Bija iesaistīts arī pirmo televīzijas pārraižu organizēšanā. Viņš tiek uzskatīts par vienu no amatieru radio kustības aizsācējiem.

1926. gadā viņš nodibināja žurnālu *[[Amazing Stories]]*, kas bija pirmais zinātniskās fantastikas žurnāls angļu valodā. 1929. gadā gan viņš pēc bankrota prāvas zaudēja tiesības uz šo žurnālu. Šajā pašā gadā viņš dibināja divus citus žurnālus — *Air Wonder Stories* un *Science Wonder Stories*, kuri 1930. gadā tika apvienoti ar nosaukumu *[[Wonder Stories]]*.

Gernsbeks arī pats ir uzrakstījis dažus fantastikas darbu, no kuriem pazīstamākais ir romāns "Ralfs 124C 41+" (*Ralph 124C 41+*, 1911). Viņa vārdā ir nosaukta Hugo balva, ko pasniedz par zinātniskās fantastikas darbiem kopš 1953. gada.

Gernsbeks dzīves laikā bija reģistrējis 80 patentus.

## Atsauces

## Ārējās saites
* 
* Hugo Gernsback Internet Speculative Fiction Database
Doils

**Doils** (; sieviešu dzimtē **Doila**) ir daļēji angliskots īru cilmes uzvārds O Dīvels ( IPA: [oːˈd̪ˠʊwəlʲ]). Cilvēki ar šo uzvārdu:

* Arturs Konans Doils (*Arthur Conan Doyle*; 1859—1930) — skotu rakstnieks;
* Kevins Doils (*Kevin Doyle*; 1983) — īru futbolists;
* Rodijs Doils (*Roddy Doyle*; 1958) — īru rakstnieks.
Bredberijs

**Bredberijs** () ir angļu cilmes uzvārds. Cilvēki ar šo uzvārdu:

* Malkoms Bredberijs (*Malcolm Bradbury*; 1932—2000) — amerikāņu rakstnieks un literatūrzinātnieks;
* Rejs Bredberijs (*Ray Bradbury*; 1920—2012) — amerikāņu zinātniskās fantastikas, fantāzijas un šausmu literatūras rakstnieks.
Rejs Bredberijs

**Rejs Daglass Bredberijs** (, dzimis , miris  Losandželosā) bija ASV zinātniskās fantastikas, fantāzijas un šausmu literatūras autors. Viņa zināmākie darbi ir "Marsiešu hronikas" (*The Martian Chronicles*, 1950) un antiutopiskais romāns "451 grāds pēc Fārenheita" (*Fahrenheit 451*, 1953).

Latviešu valodā izdoti Bredberija darbi "Marsiešu hronikas", "451 grāds pēc Fārenheita", "Pieneņu vīns" (*Dandelion Wine*, 1957), kā arī stāstu krājums "Kaleidoskops", kura titulstāsts publicēts nedaudz agrāk, 1966. gadā žurnālā "Liesma" I. Siliņas tulkojumā. 1973. gadā žurnālā "Zvaigzne" publicēts stāsts "Brīnumainākais no visiem brīnumiem" (tulkojusi Inese Veide).

## Dzīvesgājums
Dzimis 1920. gadā Vokiganā Ilinoisā elektromontiera Leonarda Spoldinga Bredberija (1891—1957) un viņa sievas Esteres Marijas Mobergas (1888—1966) ģimenē. Viņa tēvs bija angļu, bet māte zviedru izcelsmes. Viņa vectēvs un vecvectēvs no tēva puses bija avīžu izdevēji. No 1926. līdz 1927. gadam un no 1932. līdz 1933. gadam Bredberiju ģimene dzīvoja Tūsonā Arizonā, starplaikā joprojām uzturēdamies Vokiganā. 1934. gadā, kad Rejam bija trīspadsmit gadu, viņi pārcēlās uz Losandželosu.

1938. gadā Bredberijs pabeidza vidusskolu, taču mācības augstskolā neturpināja. Tā vietā viņš pelnīja naudu, uz ielām pārdodams avīzes un pašizglītojās vietējā bibliotēkā. Ietekmējies no zinātniskās fantastikas lubu žurnāliem, viņš togad sāka publicēt stāstus fanu izdotajos žurnālos. Viņa pirmā apmaksātā publikācija bija stāsts žurnālā *[[Super Science Stories]]* 1941. gadā, par to viņš saņēma 15 dolārus. Kopš 1942. gada viņš pievērsās vienīgi rakstīšanai. Viņa pirmā grāmata — stāstu krājums "Tumšais karnevāls" (*Dark Carnival*) tika izdota 1947. gadā izdevniecībā *[[Arkham House]]*. 1947. gadā viņš apprecējās ar Margaritu Maklēru (1922—2003), viņiem piedzima četras meitas. 1950. gadā viņš publicēja zinātniskās fantastikas stāstu krājumu "Marsiešu hronikas", 1953. gadā romānu "451 grāds pēc Fārenheita", 1957. gadā romānu "Pieneņu vīns".

Paralēli daiļliteratūrai Bredberijs rakstīja arī esejas par mākslu un kultūru. Daudzi viņa darbi tikuši ekranizēti.
1999. gadā viņš pārcieta smadzeņu trieku un pārvietojās ar ratiņkrēslu. Tomēr līdz 2009. gadam viņš regulāri piedalījās zinātniskās fantastikas rakstnieku pasākumos un turpināja rakstīt. Miris 2012. gada 5. jūnijā Losandželosā.

## Darbi

### Romāni
* 1950 Marsiešu hronikas
* 1953 451 grāds pēc Fārenheita
* 1957 Pieneņu vīns
* 1962 Tuvojas kaut kas nejauks
* 1972 Helovīna koks
* 1985 Nāve ir vientulīgs pasākums
* 1990 Vājprātīgo kapsēta
* 1992 Zaļas ēnas, balts valis
* 2001 Atgriezušies putekļi
* 2003 Nogalināsim visi Konstanci
* 2006 Ardievu, vasara

## Atsauces
Kano

**Kano** () ir pilsēta Nigērijas ziemeļos. Kano štata galvaspilsēta. Ziemeļnigērijas galvenais ekonomikas centrs un vēsturiski Nigērijas islāma kultūras centrs - lielākā daļa iedzīvotāju ir musulmaņi. XXI gadsimta sākumā pilsētā tika ieviesti šariāta likumi. Kano tiek uzskatīta par hausu galveno kultūras centru.

Zemesriekstu ražošanas un tirdzniecības centrs.

## Vēsture
Pilsēta radās ap 1000. gadu kā neatkarīga etnisko hausu pilsētvalsts. Kano eksistēja kā neatkarīgs emirāts līdz par 1903. gadam. Pilsēta attīstījās kā zelta, ādas, ziloņkaula, sāls un vergu tirdzniecības centrs. 19. gadsimta sākumā etniskais fulbs Usmans dan Fodio (*Usman dan Fodio*) pasludināja džihādu un gāza hausu emīrus. Kopš tā laika pilsētas tradicionālie valdnieki ir fulbi. Kopš 1962. gada tas ir Dr. Ado Abdulahi Bajero (*Dr. Ado Abdullahi Bayero*).

20. gadsimta beigās un 21. gadsimta sākumā pilsētā nereti notikuši starpreliģiski nemieri un grautiņi.

## Cilvēki
Kano dzimuši:
* Sani Abača (*Sani Abacha*) (1943-1998) - politiķis

## Atsauces

## Ārējās saites

* Oficiālā mājaslapa
Vienības matrica

Par **vienības matricu** ar kārtu n sauc tādu n\times n kvadrātveida matricu, kurai visi galvenās diagonāles elementi ir 1, bet pārējie ir 0. Parasti vienības matricu apzīmē ar I vai arī E.

## Piemēri

1. kārtas vienības matrica ir
 I = \begin{pmatrix} 1 \end{pmatrix} 

2. kārtas vienības matrica ir
 I = \begin{pmatrix} 1 & 0 \\
0 & 1
\end{pmatrix} 

3. kārtas vienības matrica ir
 I = \begin{pmatrix} 1 & 0 & 0 \\
0 & 1 & 0 \\ 0 & 0 & 1
\end{pmatrix} 

utt.

## Īpašība

Vienības matricai piemīt īpašība: jebkuru *n*×*n* matricu *A* reizinot ar tādas pašas kārtas vienības matricu, iegūst to pašu matricu *A* neatkarīgi no reizināšanas kārtības:

:IA = AI = A. \,

## Skatīt arī

* Vienības elements
Citrīns

thumb|235px|Dabiski citrīna oļi
**Citrīns** (no  — 'citrons') ir dzeltenas krāsas caurspīdīgs kvarcs. Lieli labas kvalitātes kristāli ir dārgakmeņi. Citrīna krāsu nosaka divi faktori: viens no tiem ir submikroskopisku dzelzs daļiņu piejaukums kvarcam — šo daļiņu izmērs ir tāds, ka tās absorbē gaismas viļņus violetajā-zilajā spektra daļā. Otrs citrīna iekrāsošanās iemesls ir kvarca paveidi, kas satur alumīnija, litija vai ūdeņraža ieslēgumus, radioaktīvā apstarojuma ietekmē var iegūt zaļgandzeltenu krāsu. Dabā šāds citrīns ir atrodams atradnēs, kur sastopams radioaktīvais kālija izotops, urāns vai torijs.

Dabisks citrīns ir reti atrodams un tas pārsvarā ir bāli dzeltens ar vāji izteiktu pleohroismu. Gandrīz viss dārglietu veikalos nopērkamais citrīns ir mākslīgi radīts, līdz 300—560 °C temperatūrā karsējot dažus ametistu vai dūmu kvarca veidus. Nereti šādus mākslīgus citrīnus tirgotāji dēvē par topāziem vai zelta topāziem. Dabiska citrīna krāsa var būt no dzeltenzaļas līdz oranžai un brūni oranžai. Īpaši augstu tiek vērtētas dzidri dzintarkrāsas akmeņi. Citrīns veido daļu no unikālā dārgakmens — **[[ametrīns|ametrīna]]**, kuru atrod Bolīvijā.

thumb|235px|Slīpēts citrīna kristāls
Visskaistākie dabiska citrīna kristāli atrodami Brazīlijā, Riugrandi du Sulas štatā. Vēl citrīnu iegūst arī Argentīnā, Birmā, citos Brazīlijas štatos (Minasžeraisa, Gojasa), Francijā (Dofina), Madagaskarā, Krievijā (Urāli), Spānijā (Salamanka, Kordova), ASV.

Senos laikos citrīnu uzskatīja par talismanu, kas pasargā no indes un ļaunām domām. Citrīnu dziedniecībā izmanto, lai jūtīgiem cilvēkiem dotu iekšējo spēku, vielmaiņas problēmu risināšanai. Citrīns ir arī viens no diviem novembra horoskopa akmeņiem.

## Citāti

## Ārējās saites
* Minerālu galerijas — par citrīnu
Topoloģija

[thumb|240px|[Mēbiusa lente ir virsma, kam ir tikai viena puse un viena mala. Tas ir viens no objektiem, ko pēta topoloģijā.]]

**Topoloģija** (, τόπος — vieta; λόγος — mācība) ir matemātikas apakšnozare, kas vispārīgi definē jēdzienu "nepārtrauktība" un pēta nepārtrauktus attēlojumus jeb **homeomorfismus** un nepārtrauktas figūru deformācijas jeb **homotopijas**. Homeomorfisms ir attēlojums, kas ir nepārtraukts, bijektīvs un kura inversais attēlojums arī ir nepārtraukts. Tā piemēram, jebkura elipse ir homeomorfa jebkuram riņķim, bet nav homeomorfa nogrieznim. Lode ir homeomorfa kubam, bet nav homeomorfa toram utt. Topoloģiska telpa ir galvenā matemātiskā struktūra, kas tiek pētīta topoloģijā.

[thumb|right|240px|Nepārtraukta deformācija jeb [homotopija, kas kafijas krūzi pārveido par virtuli (toru) un atpakaļ.]]

Galvenās topoloģijas apakšnozares ir
* vispārīgā topoloģija,
* algebriskā topoloģija,
* diferenciālā topoloģija.

Vārdam "topoloģija" ir vēl viena nozīme — tā ir viena no topoloģiskas telpas sastāvdaļām. Topoloģija ir kādas kopas *X* apakškopu sistēma *T* tāda, ka:
# *X* un tukšā kopa pieder *T*;
# Ja kopas *A* un *B* pieder *T*, tad arī šo kopu šķēlums pieder *T*;
# Ja divas vai vairāk kopas pieder *T*, tad to apvienojums pieder *T*.
Tas nozīmē, ka kopu saime *T* ir noslēgta pret šķelšanu *galīgā* skaitā un apvienošanu *[[bezgalība|bezgalīgā]]* skaitā.

## Skatīt arī

* Topoloģiska telpa
* Kompakta kopa
* Mēbiusa lente
* Kleina pudele

## Papildu literatūra

* .
* .
* .
* .

## Ārējās saites

* Topology, bezmaksas mācību grāmata, Wikibooks.
* Sidney A. Morris, Topology Without Tears, bezmaksas mācību grāmata.
* Eric W. Weisstein, Topology, MathWorld.
Jānis Krūmiņš (basketbolists)

thumb|Jāņa Krūmiņa izcīnītā sudraba medaļa 1964. gada Olimpiskajās spēlēs
**Jānis Krūmiņš** (dzimis  Raiskuma pagastā, miris  Rīgā) bija latviešu basketbolists, metālmākslinieks, trīskārtējs Eiropas čempions, trīskārtējs Eiropas čempionvienību kausa ieguvējs Rīgas ASK komandas rindās un četrkārtējs PSRS čempions. Spēlējot basketbolu, Jānis Krūmiņš aizvadīja dzīves 15 gadus, kļūstot, kā sporta žurnālistikā viņu dēvē, par "visu laiku slavenāko latviešu basketbolistu".

## Dzīvesgājums
Dzimis 1930. gadā Cēsu apriņķa Raiskuma pagasta "Miķeļkalnu" mājās (māte Emīlija Krūmiņa). Strādāja par mežstrādnieku (atsveķotāju). 23 gadu vecumā 218 cm garais jauneklis sāka nodarboties ar basketbolu, sākumā viņam pietrūka izveicības, tādēļ treniņos un laukumā viņam visu vajadzēja darīt vairāk nekā citiem.

1960. gada 31. decembrī apprecējās ar Inesi Sirgedu, viņie piedzima trīs bērni (Ivars, Juris un Irēna). Brīvajā laikā aizrāvās ar kalēja darbiem, kas ļāva pēc karjeras sportā strādāt kombinātā "Māksla" par metālmākslinieku.

Rīgas Motormuzejā eksponēta automašīna "Volga", ko basketbolists saņēma no valdības par uzvaru Tokijā (1960).

Miris Rīgā 1994. gada 20. novembrī. Apbedīts Rīgas Meža kapos.

## Karjera sportā
No 1958. līdz 1960. gadam Rīgas ASK komandas sastāvā (komandas citi vadošie spēlētāji bija Maigonis Valdmanis, Valdis Muižnieks, Oļģerts Hehts, Gunārs Siliņš, Juris Kalniņš, Ivars Vērītis, Gundars Muižnieks, Teobalds Kalherts un Jānis Dāvids). Sākot ar 1957./58. gada sezonu, kad notika vēsturē pirmais Eiropas basketbola klubu turnīrs, 3 reizes ieguva Eiropas čempionu (tagadējās Eirolīgas) kausu. Savukārt PSRS čempionātā 1955., 1956., 1957. un 1958. gados izcīnīja PSRS čempiona titulu. PSRS izlases sastāvā viņš izcīnīja trīs sudraba medaļas — 1956. gada Melburnas, 1960. gada Romas un 1964. gada Tokijas vasaras olimpiskajās spēlēs.

Savā karjerā viņam iznāca sacensties arī ar tādu basketbola leģendu kā Bills Rasels, kas tolaik jau spēlēja NBA.

## Komandas
* Rīgas ASK (1954-1964. gads)
* Rīgas VEF (1964.-1969. gads)
* PSRS izlase (1956-1964. gads)
* 99 spēles Latvijas PSR izlasē

## Sasniegumi un apbalvojumi
* četrkārtējais PSRS čempions (1955-1958)
* trīskārtējais Eiropas čempionvienību kausa ieguvējs (1958-1960)
* trīskārtējais olimpisko spēļu sudraba medaļas ieguvējs (1956,1960,1964)
* trīskārtējais Eiropas čempions (1959,1961,1963)
* PSRS Nopelniem bagātais sporta meistars (1959)

## Piezīmes un atsauces

## Literatūra
* Ošiņš Ivars. Latvijas olimpiskais zelts, sudrabs, bronza. - Lauku Avīzes apgāds: Rīga, 2008., - 240 lpp. 

## Ārējās saites

* Guntis Keisels. Trīsreiz Eiropas basketbola virsotnē. // Diena. 5. novembris (2007)
* Latviešu izcilākie centri PSRS ērā, 6.daļa - Jānis Krūmiņš
Par Ģermānijas atrašanās vietu un tautām

[thumb|right|200px|„Ģermānijas” 1938. gada [Jānis Endzelīns|Jāņa Endzelīna latviskā tulkojuma 2011. gada atkārtotā izdevuma vāks]]
**„Par Ģermānijas atrašanās vietu un tautām”** () jeb vienkārši **„Ģermānija”** (*Germania*) ir romiešu vēsturnieka Gaja Kornēlija Tacita ap 98. gadu sarakstīts etnogrāfiska rakstura darbs par dažādu ārpus Romas impērijas dzīvojošu seno ģermāņu cilšu vēsturi, dzīvi un tradīcijām.

1938. gadā darbu Jāņa Endzelīna tulkojumā A. Gulbja apgādā pirmo reizi izdeva latviski, bet 2011. gadā ar Endzelīna mazmazdēla Ingmara Zemzara, vēsturnieka Harija Tumana un folkloristes Janīnas Kursītes-Pakules ievadrakstiem to atkārtoti izdeva Vēstures izpētes un popularizēšanas biedrība.

„Ģermānijā” 45. nodaļā iekļautas ziņas par uz ziemeļaustrumiem no ģermāņiem dzīvojošām ciltīm — aistiem (*aestii*) —, kas visdrīzāk bijuši senprūši vai visi balti:

## Atsauces

## Literatūra
*
Ametrīns

thumb|300px|Slīpēts ametrīna kristāls
**Ametrīns** (hibrīdvārds no "ametists" un "citrīns") ir neparasts kvarca paveids — violetā ametista un zeltaini dzeltenā citrīna apvienojums vienā kristālā. Dārgakmeņu tirdzniecībā lieto arī terminus **bolivianīts**, **amecitrīns** vai **tristīns**.

Neparasto akmens krāsojumu nosaka dzelzs ieslēgumu dažādā oksidēšanās pakāpe kristālā. Šāds krāsojums var rasties tad, kad kristālā tā veidošanās laikā ir atšķirīgas temperatūras zonas. Ametrīnu var radīt arī mākslīgi, dažādā temperatūrā karsējot dažādas ametista kristāla daļas.

Ametrīnu izmanto kā dārgakmeni, to slīpējot un iestrādājot rotaslietās. Retais dārgakmens pirmo reizi atklātā tirdzniecībā nonāca 1989. gadā. Nozīmīgākās atradnes atrodas Bolīvijā (Anahi) un turpat — pāri robežai — Brazīlijā (Riugrandi du Sula). Nedaudz ametrīna atrodams arī Indijā (Haidarābādu) un Kanādā (Ontario dārgakmeņu raktuves).

Ir leģenda, ka ametrīns pirmoreiz nokļuva Eiropā kā kāda konkistadora dāvana Spānijas karalienei pēc tam, kad šis konkistadors saņēma savā īpašumā Anahi raktuves Bolīvijā.

## Ārējās saites
* Dārgakmeņu datu banka — Bolivianīts
Death (grupa)

***Death*** bija viena no pirmajām un ietekmīgākajām nāves metāla grupām ASV. Tā izveidojās 1983. gadā Orlando ar nosaukumu ***Mantas*** un pastāvēja līdz 1999. gadam. Tās dibinātājs, vokālists un ģitārists Čaks Šuldiners tiek uzskatīts par nāves metāla tēvu, bet grupas debijas albums *Scream Bloody Gore* - par šī žanra paraugu. Ar albumiem *Spiritual Healing* un *Human* grupa savā mūzikā ieviesa daudzus progresīvā metāla un tehniskā metāla elementus, *Death* ir uzskatāmi arī par vieniem no tehniskā nāves metāla un progresīvā nāves metāla un aizsācējiem līdzās tādām grupām kā *[[Cynic]]*, *[[Sadist]]*, *[[Nocturnus]]*.

Diemžēl grupa izjuka 2001. gadā Čaka Šuldinera nāves dēļ.

## Diskogrāfija
* *[[Death by Metal]]* (*Mantas* demo, 1983)
* *[[Reign of Terror]]* (demo, 1984)
* *[[Live at Ruby's Pub]]* (demo koncertieraksts, 1984)
* *[[Infernal Death]]* (demo, 1985)
* *[[Rigor Mortis]]* (demo, 1985)
* *[[Back from the Dead]]* (demo, 1986)
* *[[Mutilation]]* (demo, 1986)
* *[[Scream Bloody Gore]]* (1987)
* *[[Leprosy]]* (1988)
* *[[Spiritual Healing]]* (1990)
* *[[Human]]* (1991)
* ** (1992)
* *[[Individual Thought Patterns]]* (1993)
* *[[Symbolic]]* (1995)
* *[[The Sound of Perseverance]]* (1998)
* *[[Live in L.A. (Death & Raw)]]* (koncertieraksts, 2001)
* *[[Live in Eindhoven]]* (koncertieraksts, 2001)

## Skatīt arī
* *[[Control Denied]]* - Čaka Šuldinera otra grupa.
* *[[Voodoo Cult]]* - zvaigžņu projekts, kur ģitāru spēlē Čaks Šuldiners.

## Ārējās saites
* ''Death''/''Control Denied'' oficiālā mājaslapa 
* AllMusic profils 
* MusicBrainz profils
Dio

**Dio** ir smagā metāla mūzikas grupa, ko 1982. gadā izveidoja tās vokālists Ronalds Džeimss Dio pēc tam, kad pameta grupu Black Sabbath.

## Diskogrāfija
* *Holy Diver* (1983)
* *The Last in Line* (1984)
* *Sacred Heart* (1985)
* *Intermission* (1986)
* *Dream Evil* (1987)
* *Lock up the Wolves* (1990)
* *Strange Highways* (1994)
* *Diamonds – The Best of Dio* (1995)
* *Angry Machines* (1996)
* *Inferno - Last in Live* (1998)
* *Magica* (2000)
* *Killing the Dragon* (2002)
* *Stand Up and Shout: The Dio Anthology* (2003)
* *Master of the Moon* (2004)
* *Evil or Divine - Live In New York City* (2005)
* *Holy Diver - Live* (2006)
* *At Donington UK: Live 1983 & 1987* (2010)
* *Finding The Sacred Heart: Live In Philly 1986* (2013)
* *Live in London, Hammersmith Apollo 1993* (2014)
* *Chasing Rainbows - Live At The Coliseum Washington 1984* (2014)

## Ārējās saites
* Dio oficiālā tīmekļa vietne
Black Sabbath

***Black Sabbath*** bija britu smagā metāla mūzikas grupa, kas tika izveidota Birmingemā 1968. gadā un tiek uzskatīta par smagā metāla žanra aizsācējiem. Grupu izveidoja Ozijs Osborns (balss), Tonijs Aiomi (ģitāra), Gīzers Batlers (basģitāra) un Bills Vords (bungas).

## Grupas dalībnieki

### Pašreizējie dalībnieki
* Tonijs Aiomi (ģitāra)
* Ozijs Osborns (balss)
* Gīzers Batlers (basģitāra)
* Breds Vilks (bungas)

## Diskogrāfija

### Studijas albumi
* *Black Sabbath* (1970)
* *[[Paranoid (albums)|Paranoid]]* (1970)
* *[[Master of Reality]]* (1971)
* *[[Black Sabbath, Vol. 4]]* (1972)
* *[[Sabbath Bloody Sabbath]]* (1973)
* *[[Sabotage]]* (1975)
* *[[Technical Ecstasy]]* (1976)
* *[[Never Say Die]]!* (1978)
* *[[Heaven and Hell]]* (1980)
* *[[Mob Rules]]* (1982)
* *[[Live Evil]]* (1982)
* *[[Born Again]]* (1983)
* *[[Seventh Star]]* (1986)
* *[[The Eternal Idol]]* (1987)
* *[[Headless Cross]]* (1989)
* *[[TYR]]* (1990)
* *[[Dehumanizer]]* (1992)
* *[[Cross Purposes]]* (1994)
* *[[Cross Purposes Live]]* (1995)
* *[[Forbidden]]* (1995)
* *[[Reunion]]* (1998)
* *[[Past Lives (albums)|Past Lives]]* (2002)
* *[[13 (albums)|13]]* (2013)

### Izlases
* *[[We Sold Our Soul for Rock 'n' Roll]]* (1975)
* *[[Under Wheels of Confusion]]* (1986)
* *[[The Sabbath Stones]]* (1986)
* *[[Symptom of the Universe: The Original Black Sabbath 1970-1978]]* (2002)
* *[[Black Box: The Complete Original Black Sabbath (1970-1978)]]* (2004)
* *[[Greatest Hits 1970-1978]]* (2006)
* *Black Sabbath: The Dio Years* (2007)
* *The Rules of Hell* (2008)
* *Greatest Hits* (2009)
* *Iron Man: The Best of Black Sabbath* (2012)
* *The Ultimate Collection* (2016)
* *The Ten Year War* (2017)

## Ārējās saites

* Oficiālā mājaslapa
Peristeri

**Peristeri** () ir pilsēta Grieķijā, Atēnu aglomerācijā apmēram 5 kilometri uz ziemeļrietumiem no Atēnām. Ar Atēnām kopīgs sabiedriskā transporta un metro tīkls. Pilsētā asīriešu kopiena. Pilsētas tulkojums no grieķu valodas nozīmē "balodis".

## Ārējās saites
Revolver (albums)

**Revolver** ir septītais grupas *[[The Beatles]]* albums. Tas tika izdots 1966. gadā, gadu pēc *[[Rubber Soul]]* iznākšanas. Grupas ģitārists Džordžs Herisons savulaik paziņoja, ka šis albums varēja tikt nosaukts par *Rubber Soul* otro daļu, tā kā šie albumi (vismaz Harisona skatījumā) ir ļoti līdzīgi. Šo albumu iesāk Džordža Harisona sarakstītā un izpildītā dziesma "*Taxman*", un noslēdz Džona Lenona "*Tomorrow Never Knows*". ASV albuma versija bija īsāka, jo trīs dziesmas: *[[I'm Only Sleeping]]*, *[[And Your Bird Can Sing]]* un *[[Doctor Robert]]* bija jau agrāk iekļautas albumā *[[Yesterday . . . and Today]]* (kas tika izdots tikai ASV) un tādēļ netika iekļautas šajā albumā.

2002. gadā žurnāla "Rolling Stone" lasītāji novērtēja šo albumu kā visu laiku labāko. 2003. gadā "Rolling Stone" žūrija (mūziķi un eksperti) iebalsoja šo albumu 3. vietā, atstājot sev priekšā tikai pašu bītlu albumu Sgt. Pepper's Lonely Hearts Club Band un viņu konkurentu The Beach Boys albumu Pet Sounds. Interesanti, ka šis albums iespaidoja "pludmales puišus", un viņi ierakstīja Pet Sounds, toties bītli noklausoties Pet Sounds ierakstīja Sgt. Pepper's Lonely Hearts Club Band, kas padarīja Braienu Vilsonu par muzikālu invalīdu. Pēc šī notikuma Vilsons pameta grupu.

## Dziesmu saraksts
Visas dziesmas sarakstīja Lenons/Makartnijs, izņemot, kur pieminēts.
### Pirmā puse
# "Taxman" (Herisons) - 2:39
# "Eleanor Rigby" - 2:07
# "I'm Only Sleeping" - 3:01
# "Love You Too" (Herisons) - 3:01
# "Here, There and Everywhere" - 2:25
# "Yellow Submarine" - 2:40
# "She Said She Said" - 2:37

### Otrā puse
# "Good Day Sunshine" - 2:09 
# "And Your Bird Can Sing" - 2:01
# "For No One" - 2:01
# "Doctor Robert" - 2:15
# "I Want To Tell You" - 2:29 (Herisons)
# "Got To Get You Into My Life" - 2:30
# "Tomorrow Never Knows" - 2:57

## Atsauces
Sgt. Pepper's Lonely Hearts Club Band

***Sgt. Pepper's Lonely Hearts Club Band*** ir astotais grupas *[[The Beatles]]* albums. Tas nereti tiek uzskatīts par visu laiku visietekmīgāko rokmūzikas albumu.

Albums 1967. gadā saņēmis vairākas Grammy balvas: kā labākais albums, labākais ierakstu inženiera darbs (ne klasiskās mūzikas kategorijā), labākais modernās mūzikas albums un labākais albuma vāka noformējums.

Albums žurnāla Rolling Stone 2003. gada aptaujā atzīts par visu laiku izcilāko albumu. Sākumā albumā domāja iekļaut tādas dziesmas kā "Strawberry Fields Forever", "Penny Lane", "I Am The Walrus" un "Only A Northern Song". Pirmās trīs dziesmas iekļāva "Magical Mystery Tour", bet "Only A Northern Song" tika iekļauts albumā "Yellow Submarine".

Ierakstā tika izmantotas daudzas tehniskas inovācijas, par spīti ierobežotām iespējām — Abbey Road Studios līdz pat 1968. gadam izmantoja tikai četru celiņu ierakstītājus. Vērtējot albumu no mūsdienu viedokļa, ar tā laika tehniskajām iespējām ir panākts teju neiespējamais. Bez pašiem bītliem Sgt. Pepper's ierakstā ir piedalījušies vēl 39 cilvēki.

Arī mūzika un kopējais skanējums ir atšķirīgs no iepriekšējiem darbiem. Nebija noslēpums, ka puiši aizraujas ar psihedēliskajām vielām, uz tām ietverot norādes albumā, kas noveda pie tā, ka BBC vairākas albuma dziesmas aizliedza. Taču Pols un Džons par dziesmās stāstīto vienmēr ir izteikušies izvairīgi un virspusēji — piesardzības dēļ, ne reizi neatklājot dziesmu jēgu to sakarā. Britu albuma beigās dzirdama 15 kilohercu augstas frekvences skaņa (parasti to spēj uztvert suņa, bet ne cilvēka auss) un pēc tā — ar gredzena montāžu radīts neparasts skaņu savirknējums. Amerikāņu versijā šīs skaņas nav dzirdamas.

## Dziesmu saraksts

## Atsauces
Osijeka

**Osijeka** () ir pilsēta Horvātijas austrumos pie Dravas upes. Slavonijas ekonomiskais un kultūras centrs. Osijekas-Baranjas župānijas galvaspilsēta. Pazīstama ar savu baroka laika arhitektūru.

## Vēsture

Senākie pilsētas iedzīvotāji bija ilīrieši. Romiešu imperators Adriāns 131. gadā piešķīra Osijekai (toreiz ar nosaukumu Mursa (*Mursa*)) kolonijas tiesības. Līdz ar slāvu ierašanos reģionā Mursa tika pamesta.

1196. gadā rakstos pirmoreiz pieminēts Osijekas vārds. Starp 1353. un 1472. gadu tā bija Korogu dzimtas īpašumā. 1526. gada 8. augustā to ieņēma un nopostīja osmaņi.

Osmaņu sultāna Suleimana I valdīšanas laikā pilsētā uzcēla 8 kilometru garu koka tiltu, kurš tika uzskatīts par vienu no pasaules brīnumiem. 1687. gada 29. septembrī pilsētu ieņēma Hābsburgu impērijas karaspēks un tā tika iekļauta Hābsburgu impērijā.

1809. gadā Osijekai piešķīra Impērijas brīvpilsētas titulu un XIX gadsimta sākumā tā bija lielākā pilsēta Horvātijā.

Horvātijas pilsoņu kara laikā pilsēta cieta relatīvi maz.

## Cilvēki

Osijekā dzimuši:

* Marko Babičs (*Marko Babić*; 1981) — futbolists;
* Jelena Dokiča (1983) — tenisiste;
* Josips Jurajs Strosmajers (*Josip Juraj Strossmayer*; 1815—1905) — politiķis;
* Franjo Šepers (*Franjo Šeper*; 1905—1981) — kardināls;
* Davors Šukers (1968) — futbolists;
* Jurica Vranješs (*Jurica Vranješ*; 1980) — futbolists;
* Donna Vekiča (1996) - tenisiste.

## Atsauces

## Ārējās saites
Nevienādība

**Nevienādība** ir apgalvojums vai izteiksme, kurā tiek salīdzināta divu lielumu savstarpējā vērtība.

Visvienkāršākās nevienādības starp diviem lielumiem apzīmē šādi:

* a > b \,, nozīmē "a ir lielāks par b";
* a \ge b, nozīmē "a ir lielāks vai vienāds par b";
* a , nozīmē "a ir mazāks par b";
* a \le b, nozīmē "a ir mazāks vai vienāds par b".

## Pazīstamas nevienādības

Minēsim dažas labi zināmas nevienādības:

* Jebkuram reālam x x^2 \geq 0
* Jebkuram reālam x |x| \geq 0
* Ja x > 0, tad x + \frac{1}{x} \geq 2
* Ja x > 0, tad \sin x 
* Nevienādība starp vidējo aritmētisko un vidējo ģeometrisko:
: \frac{a_1 + a_2 + \dots + a_n}{n} \ge \sqrt[n]{a_1 \cdot a_2 \cdot \dots \cdot a_n}.

## Skatīt arī
* Pakāpju nevienādība

## Ārējās saites
Pakāpju nevienādība

Par **pakāpju nevienādībām** dažreiz sauc tādas nevienādības, kuras satur a^b veida izteiksmes, kur a un b ir nevienādībā ietilpstoši mainīgie vai izteiksmes no citiem mainīgajiem.

Pakāpju nevienādību piemēri:
# x>0 \Rightarrow x^x> \frac{2}{3}
# x, y, z >0 \Rightarrow (x+y)^z + (x+z)^y + (y+z)^x > 2
# Ja x, y>0 un 0, tad (x+y)^p
# Jebkuriem reāliem pozitīviem skaitļiem a un b a^b + b^a >1. Šo rezultātu vispārināja R. Ozols 2002. gadā, pierādīdams ka jebkuriem reāliem pozitīviem skaitļiem a_1, a_2, ..., a_n ir pareiza nevienādība a_1^{a_2}+a_2^{a_3}+...+a_n^{a_1}>1 (rezultāts ir publicēts populārzinātniskajā žurnālā *Zvaigžņotā Debess*).
Suprēms

**Suprēms** ir vismazākais no tādiem skaitļiem, kuri ir lielāki vai vienādi par jebkuru kādas skaitļu kopas elementiem. Piemēram, skaitļu kopas {3, 5, 6} suprēms ir skaitlis 6, intervāla [2; 4] suprēms ir 4 utt.

## Piemēri

* Intervāla [2; 4] suprēms ir 4;
* Intervāla (2; 4) suprēms ir 4;
* Kopas { \tfrac{1}{2}; \tfrac{2}{3}; \tfrac{3}{4}...} suprēms ir skaitlis 1.

## Skatīt arī
* Infīms

## Ārējās saites
Rodžers Zelaznijs

**Rodžers Džozefs Zelaznijs** (, dzimis , miris ) bija amerikāņu zinātniskās fantastikas un fantāzijas rakstnieks, trīskārtējs *[[Nebula]]* balvas un seškārtējs Hugo balvas ieguvējs, viens no nozīmīgākajiem Jaunā viļņa zinātniskās fantastikas pārstāvjiem. Zelaznija pazīstamākie darbi ir fantāzijas romānu cikls *[[Emberas hronikas]]*, romāni "Nemirstīgais" (*This Immortal*, 1968), "Gaismas valdnieks" (*Lord of Light*, 1968). Gan Zelaznija zinātniskās fantastikas, gan fantāzijas darbiem raksturīgs dažādu tautu mitoloģijas — sengrieķu mitoloģijas, Amerikas indiāņu mitoloģijas, indiešu mitoloģijas, ēģiptiešu mitoloģijas, skandināvu mitoloģijas, japāņu mitoloģijas — motīvu un tēlu izmantojums. Zelaznijs lielā mērā ietekmējies arī no franču, angļu un amerikāņu klasiskās 19. un 20. gadsimta literatūras, īpaši dzejas.

Zelaznijs dzimis Eiklīdā Ohaio, viņa tēvs bija poļu imigrants Jozefs Franks Zelaznijs (vai Želaznijs), māte - Amerikas īriete Džozefīna Svīta. Vidusskolā Zelaznijs bija skolas avīzes redaktors, šajā laikā viņš apmeklēja arī radošās rakstīšanas klubu. 1955. gadā viņš iestājās *Case Western Reserve University*, ko pabeidza 1959. gadā ar bakalaura grādu angļu literatūrā (sākotnēji gan viņš bija studējis psiholoģiju). Studijas viņš turpināja Kolumbijas Universitātē Ņujorkā, kur specializējās Elizabetes laikmeta un Jakobīņu dramaturģijā. 1962. gadā viņš ieguva maģistra grādu. Studiju laikā Zelaznijs nodarbojās ar džudo un citām austrumu cīņām (vēlāk ieguva melno jostu aikido), spēlēja šahu, apguva hindi un japāņu valodu.

Zelaznijs nomira 1995. gadā, nāves cēlonis — vēzis.

Latviešu valodā publicēts Zelaznija stāsts "Nemirstīgais" tāda paša nosaukuma krājumā ("Vaga", 1993, tulk. Zane Rozenberga un G. Groza).

## Ārējās saites

* Par Rodžeru Zelazniju
1938. gada FIFA Pasaules kauss

**1938. gada [[FIFA]] Pasaules kauss** notika Francijā no 4. līdz 19. jūnijam. Tas bija pēc skaita 3. Pasaules kausa finālturnīrs. Par Pasaules čempioniem otro reizi pēc kārtas kļuva Itālijas izlase, kas finālā ar 4-2 uzvarēja Ungāriju. Šis bija pēdējais čempionāts pirms Otrā pasaules kara, nākamais turnīrs notika 1950. gadā.

## Stadioni
* *Stade Vélodrome*, Marseļa — 60 000
* *Parc des Princes*, Parīze — 49 500
* *Stade Olympique de Colombes*, Parīze — 45 124
* *Parc Lescure*, Bordo — 35 000
* *Stade Meinau*, Strasbūra — 29 000
* *Stade Chapou*, Tulūza — 22 000
* *Stade Victor Boucquey*, Lille — 15 000
* *Stade Vélodrome Municipal*, Reimsa — 9000
* *Stade du Fort Carré*, Antiba — 7000
* *Stade Cavée Verte*, Havra — 3000

## Komandas
1938. gada FIFA Pasaules kausa izcīņā piedalījās 15 izlases. Turnīram automātiski kvalificējās laukuma saimnieki Francijas izlase un 1934. gada Pasaules čempioni Itālijas izlase. Vēl turnīram kvalificējās arī Austrija (izšķirošajā spēlē uzvarot Latviju), taču nepiedalījās finālturnīrā anšlusa dēļ.

## Turnīra gaita
Turnīra formāts bija tāds pats kā 1934. gadā, taču šoreiz turnīrā piedalījās 15 komandas, paredzēto 16 vietā. Austrijas izlase gan kvalificējās finālturnīram, taču, Nacistiskajai Vācijai okupējot Austriju, nepiedalījās. Turnīrā nepiedalījās arī Argentīnas un Urugvajas izlases, kas apvainojās par to, ka turnīrs nenotika Dienvidamerikā.

Astotdaļfinālā risinājās ļoti spraigas cīņas un pārliecinoši nākamajā kārtā iekļuva vienīgi Ungārija, Francija un Zviedrijas izlase, kurai tika piešķirta tehniskā uzvara Austrijas nespēlēšanas dēļ. Pagarinājumos uzvaras izcīnīja Itālija, Brazīlija un Čehoslovākija. 2 astotdaļfināla spēles neizšķirta dēļ nācās pārspēlēt, pārspēlēs Šveicei uzvarot Vāciju, savukārt Kubai Rumāniju.

Ceturtdaļfinālā Ungārijas izlase ar 2-0 apspēlēja Šveici, savukārt zviedri ar 8-0 sagrāva Kubas izlasi. Vēl kaimiņu divcīņā laukuma saimnieki Francijas izlase ar 1-3 piekāpās itāļiem, savukārt Brazīlija pārspēlē uzvarēja Čehoslovākiju. Pusfinālā ungāri pārliecinoši turpināja uzvaras gājienu, ar 5-1 pieveicot Zviedriju, kamēr Itālija ar minimālu 2-1 pārspēja Brazīliju.

Spēlē par 3. vietu Brazīlija spēja atspēlēties no rezultāta 0-2, uzvarot Zviedriju ar 4-2. Finālspēlē Ungārija ar tādu pašu rezultātu piekāpās iepriekšējiem Pasaules čempioniem itāļiem, kuri pēc kādas versijas esot saņēmuši Musolīni telegrammu ar tekstu "Uzvariet vai mirstiet". Itālijas izlase otro reizi uzvarēja Pasaules čempionātā, kļūstot par pirmo izlasi, kam tas izdevies divreiz.

## Turnīrs

;Labākie vārtu guvēji
*  Leonidass — 8
*  Ģula Žengelērs — 6
*  Silvio Piola — 5
*  Ģerģs Šāroši — 5
*  Džino Kolausi — 4
*  Ernests Vilimovskis — 4

## Ārējās saites
* 1938. gada FIFA Pasaules kauss
Cikls (programmēšana)

**Cikls** programmēšanā ir jēdziens, ar ko apzīmē vairākkārtīgu kādas instrukciju kopas izpildīšanu.

thumb|100px|right|''Do-While'' cikla diagramma

Jēdziens **cikls** sastopams arī grafu teorijā.
Grafs

thumb|250px|Grafa ar 6 virsotnēm un 7 šķautnēm vizuāls attēlojums

**Grafs** matemātikā ir punktu (kurus sauc par virsotnēm) kopa kopā ar šķautnēm, kas tos savieno. Datorzinātnē grafs ir nelineāra datu struktūra. Tādējādi grafs ir svarīgs diskrētās matemātikas un datorzinātnes jēdziens. Grafus un to īpašības pēta grafu teorija.

## Matemātiskais apraksts
Par grafu sauc sistēmu (*V*; *E*), kur *V* ir netukša kopa, bet *E* - divu argumentu funkcija kopā *V*. *E* katram pārim
(x; y) no VxV piekārto kādu kopu E(x; y) tā, ka:
# neviena no kopām E(x; y) nešķeļas ar *V*,
# dažādiem pāriem (x; y); (x1; y1) piekārtotas kopas var šķelties vienīgi tad,
ja šie pāri ir viens otram apgriezti: (x; y) = (y1; x1).

Kopas *V* elementi ir grafa virsotnes, kopā (x; y) atrodas šķautnes.

## Grafu uzdošana
Grafu var uzdot ar incidences matricu, incidences sarakstu vai arī kā zīmējumu.

## Grafu veidi
Matemātikā, grafu teorijā un citur ir svarīgi šādi grafu veidi:
* Sakarīgs grafs. Tas ir tāds grafs, kuram no jebkuras virsotnes var aiziet uz jebkuru citu virsotni, pārvietojoties tikai pa grafa šķautnēm.
* Planārs grafs. Tas ir grafs, ko iespējams attēlot plaknē tā, ka tā šķautnes nekrustojas.
* Orientēts grafs. Tas ir grafs, kura katrai šķautnei ir piekārtots virziens.
* Multigrafs. Tas ir grafs, kuram ir divas virsotnes, kas savienotas ar vairāk nekā vienu šķautni.

## Algoritmi darbam ar grafiem
Pazīstami vairāki grafa apstaigāšanas algoritmi:
apstaigāšana dziļumā (DFS), apstaigāšana plašumā (BFS).

## Skatīt arī
* Bellmana-Forda algoritms

## Ārējās saites
* Eric W. Weisstein, Graph, MathWorld.
* Graph , PlanetMath.
* Paulis Ķikusts, Grafu teorija .
* Jānis Dambītis, Modernā grafu teorija .
* Jānis Cīrulis, Grafu teorija .
* Grafu teorija, lekciju materiāli LU kursam DatZ5031 (lai piekļūtu, jāklikšķina uz "Login as a guest").
* Pēteris Daugulis, Grafu teorija.
Datne

**Datne** jeb **fails** () ir datu kopa, kas glabājas datu nesējā un ko datu glabāšanā, pārsūtīšanā vai apstrādē uzskata par vienotu veselumu. Datnē var ietilpt jebkāda veida cipardati. Parasti datu nesēju (disku) noformatē kādā failsistēmā, lai arī tas nav obligāti. (Teorētiski būtu iespējams failu datiem piekļūt sākot nolasīt vai ierakstīt noteiktu datu nesēja vietu) Lielākajā daļā failsistēmu datnes satur datus (failā esošie dati) un metadatus (faila vārds, izveidošanas un izmainīšanas datumi, piekļuves tiesības, utt).
Zodiaks

[thumb|250px|Zemes kustība ap Sauli izraisa Saules pārvietošanos pa [ekliptika|ekliptiku (sarkano līniju), un noteiktā brīdī Saule atrodas konkrētā zvaigznājā]]
**Zodiaks** (, *zōidiakòs* (*kýklos*) — 'zvēriņu (rats)') ir 12 zvaigznāju kopums, kas atrodas 16° platā debesu sfēras joslā, kuras centrs ir ekliptika — līnija, kas iezīmē Saules gada laikā veikto redzamo apriņķojumu. Ekliptika iet arī caur Čūskneša zvaigznāju, ko vēsturiski nepieskaita pie zodiaka zvaigznājiem.

Pirms aptuveni 2000 gadu, neņemot vērā atšķirīgo zvaigznāju platumus un Čūskneša zvaigznāju, zodiaka zīmes apmēram sakrita ar to zvaigznājiem, taču Zemes ass nobīdes (precesijas) dēļ tie laika gaitā viens no otra arvien vairāk attālinās. Mūsdienās šī nobīde jau ir aptuveni mēnesis.

Zodiaka sistēmai ir dziļas vēsturiskas saknes dažādās kultūrās. Piemēram, babilonieši bija vieni no pirmajiem, kas izveidoja zodiaka sistēmu, dalot debesu sfēru divpadsmit daļās, pamatojoties uz Saules kustību gada laikā. Arī senie grieķi un romieši šo sistēmu pieņēma un papildināja, saistot zodiaka zīmes ar mitoloģiskiem tēliem un dievībām. Ķīniešu astroloģijā pastāv atšķirīga sistēma, kurā tiek izmantoti 12 dzīvnieki un mēness cikls, taču arī šeit tiek pievērsta uzmanība debesu ķermeņu ietekmei uz cilvēku dzīvi.

Lai gan mūsdienu zinātne neuzskata astroloģiju par precīzu vai pierādītu zinātni, zodiaka zīmes joprojām tiek plaši izmantotas populārajā kultūrā, psiholoģijā un personības analīzē.

## Zodiaka zvaigznāji
[thumb|250px|6. gadsimtā [Izraēlas ziemeļos celtās Beitalfas sinagogas grīdas mozaīka ar zodiaka ratu, kura vidū attēlots Hēlijs pajūgā, bet stūros gada 4 pagrieziena punkti *(תקופות)*, saulgrieži un ekvinokcijas]]

Zodiaka zvaigznāji ir:
* Auns;
* Vērsis;
* Dvīņi
* Vēzis;
* Lauva;
* Jaunava;
* Svari;
* Skorpions;
* Strēlnieks;
* Mežāzis;
* Ūdensvīrs;
* Zivis.
Katra no šīm zīmēm ir saistīta ar kādu no četriem elementiem — uguni, zemi, gaisu vai ūdeni, kas tiek uzskatīti par nozīmīgiem personības un uzvedības veidotājiem astroloģijā.

## Datumu tabula

## Atsauces

## Ārējās saites
Grupu teorija

**Grupu teorija** ir abstraktās algebras apakšnozare, kurā tiek pētīta algebriska struktūra ar nosaukumu **[[grupa (matemātika)|grupa]]**. Tā ir viena no visvienkāršākajām algebriskajām struktūrām, taču vienlaicīgi arī viena no vissvarīgākajām, jo tā apraksta simetriju dabā.

## Grupu veidi

Grupas var izpausties dažādos veidos, piemēram, kā
* permutāciju grupas,
* matricu grupas,
* transformāciju grupas,
* abstraktas grupas,
* topoloģiskas un algebriskas grupas.

## Saistītas algebriskas struktūras

Papildinot grupas aksiomas, var iegūt citas bieži izmantotas algebriskas struktūras, tajā skaitā:
* gredzens,
* lauks,
* modulis,
* lineāra telpa,
* algebra (pār lauku).

## Sasniegumi

Viens no visnozīmīgākajiem sasniegumiem matemātikā 20. gs. ir galīgo vienkāršo grupu klasifikācija. Šis apjomīgais darbs ir izkaisīts pa neskaitāmiem rakstiem, kas kopā aizņem vairāk nekā 10&nbsp;000 lappušu un kuru tapšanā ir piedalījušies ap 100 matemātiķu.

## Pielietojumi

Grupu teorija tiek plaši pielietota fizikā, ķīmijā un materiālu zinātnē. Fizikā ar grupu palīdzību tiek aprakstītas simetrijas, kas piemīt fizikas likumiem. Ķīmijā, kā arī molekulārajā un cietvielu fizikā grupu un to reprezentāciju teoriju lieto molekulu un kristālu simetrijas aprakstīšanai.

## Atsauces
Asociativitāte

Matemātikā **asociativitāte** ir īpašība, kas var piemist binārai operācijai. Asociativitāte ir viena no grupas aksiomām. Intuitīvi asociativitāte nozīmē to, ka izteiksmes vērtība nav atkarīga no tā, kā saliek iekavas. To, cik lielā mērā operācija ir asociatīva, raksturo *[[asociators]]*.

Ja izteiksmē vairākas reizes pēc kārtas parādās viena un tā pati asociatīva binārā operācija (piemēram, saskaitīšana vai reizināšana), tad izteiksmes vērtība nav atkarīga no šo operāciju izpildes secības, tāpēc iekavas parasti neliek. Piemēram,
: (*a* + *b*) + *c* = *a* + (*b* + *c*) = *a* + *b* + *c*,
: (*a* · *b*) · *c* = *a* · (*b* · *c*) = *a* · *b* · *c*.
Taču šāda īpašība nav spēkā, ja izteiksmē ir *dažādas* asociatīvas binārās operācijas. Piemēram,
: (1 + 2) · 3 ≠ 1 + (2 · 3),
jo kreisā puse ir vienāda ar 3 · 3 = 9, bet labā — ar 1 + 6 = 7.

Asociativitātei līdzīga īpašība ir komutativitāte. Komutativitāte nozīmē to, ka operācijas *argumentu* secībai nav nozīmes (nevis operāciju *izpildes* secībai).

## Definīcija

Bināru operāciju "" kopā *S* sauc par *asociatīvu*, ja jebkuriem trijiem kopas *S* elementiem *x*, *y*, *z* izpildās īpašība (*x*&nbsp;&nbsp;*y*)&nbsp;&nbsp;*z*&nbsp;=&nbsp;*x*&nbsp;&nbsp;(*y*&nbsp;&nbsp;*z*). Formāli to pieraksta šādi:
: \forall x, y, z \in S: (x \ast y) \ast z = x \ast (y \ast z), 
kur "∀" ir universālkvantors (lasa kā "visiem") un "∈" apzīmē piederību kopai (lasa kā "pieder").

## Piemēri

### Asociatīvas operācijas

### Neasociatīvas operācijas

## Skatīt arī

* Komutativitāte
* Distributivitāte

## Atsauces

## Ārējās saites

* Eric W. Weisstein, Associative, MathWorld.
* Associative , PlanetMath.
Komutativitāte

[right|thumb|300px|Piemērs, kas ilustrē [saskaitīšanas komutativitāti (3 + 2 = 2 + 3)]]
Matemātikā **komutativitāte** ir īpašība, kas var piemist vairākargumentu funkcijai un binārai operācijai. Intuitīvi komutativitāte nozīmē to, ka funkcijas vai bināras operācijas vērtība nav atkarīga no tās argumentu secības. Ja argumentus drīkst mainīt vietām, tad saka, ka tie *komutē*. To, cik lielā mērā argumenti komutē, raksturo to *[[komutators]]*.

Operācijas, kas nav komutatīvas, sauc par *nekomutatīvām*. Nekomutatīvu operāciju argumenti *nekomutē* (to, cik lielā mērā tie nekomutē, raksturo *[[antikomutators]]*). Viens no nekomutatīvu operāciju veidiem ir *[[antikomutativitāte|antikomutatīvas]]* operācijas jeb operācijas, kas ir "maksimāli nekomutatīvas" (argumentus mainot vietām parādās mīnusa zīme).

Komutativitātei līdzīga īpašība ir asociativitāte. Asociativitāte nozīmē to, ka operāciju *izpildes* secībai nav nozīmes (nevis operācijas *argumentu* secībai).

Ja grupas operācija ir komutatīva, tad šādu grupu sauc par komutatīvu jeb Ābela grupu.

## Definīcija

[right|thumb|250px|Vārds "komutativitāte" ir cēlies no [franču valodas un pirmo reizi parādījās publikācijā 1814. gadā]]

Bināru operāciju "" kopā *S* sauc par *komutatīvu*, ja jebkuriem diviem kopas *S* elementiem *x* un *y* izpildās īpašība *x*&nbsp;&nbsp;*y*&nbsp;=&nbsp;*y*&nbsp;&nbsp;*x*. Formāli to pieraksta šādi:
: \forall x, y \in S: x \ast y = y \ast x, 
kur "∀" ir universālkvantors (lasa kā "visiem") un "∈" apzīmē piederību kopai (lasa kā "pieder"). Līdzīgi definē komutatīvu divargumentu funkciju:
: \forall x, y \in S: f(x, y) = f(y, x). 
Šo definīciju var viegli vispārināt *n* argumentu funkcijai:
:
  \forall x_1, \dots, x_n \in S, \,
  \forall \sigma \in S_n:
  f(x_1, \dots, x_n) = f(x_{\sigma(1)}, \dots, x_{\sigma(n)}),

kur *S**n* ir skaitļu no 1 līdz *n* visu permutāciju kopa.

## Piemēri ikdienā

### Komutatīvas darbības ikdienā

* Kurpju uzvilkšana ir komutatīva, jo rezultāts nav atkarīgs no tā, vai vispirms uzvelk labo kurpi un tad kreiso, vai otrādi.
* Monētu iemešana kafijas automātā ir komutatīva, jo nav svarīgi kādā secībā tās tiek iemestas, svarīga ir tikai kopējā summa.

### Nekomutatīvas darbības ikdienā

* Kurpju un zeķu uzvilkšana nav komutatīvas darbības, jo, vispirms uzvelkot kurpes un tad zeķes, iegūst būtiski atšķirīgu rezultātu, nekā vispirms uzvelkot zeķes un tad kurpes.
* Veļas mazgāšana un žāvēšana nav komutatīvas darbības.

## Piemēri matemātikā

### Komutatīvas operācijas

### Nekomutatīvas operācijas

## Skatīt arī

* Komutators
* Antikomutativitāte
* Asociativitāte
* Distributivitāte
* Heizenberga nenoteiktības princips

## Ārējās saites

* Eric W. Weisstein, Commutative un Commute, MathWorld.
* Commutative  un Examples of non-commutative operations , PlanetMath.
Mežonīgie rietumi

[thumb|240px|Mežonīgo rietumu simbols — [kovbojs]]
**Mežonīgie rietumi** () ir sarunvalodas nosaukums mūsdienu Amerikas Savienoto Valstu (ASV) teritorijai, kas 19. gadsimta otrajā pusē vēl nebija iekļauta ASV sastāvā. Paplašinoties ASV un tās urbanizācijas līmenim, mežonīgo rietumu teritorijas samazinājās līdz 1890. gadā pazuda pilnībā.

Daudzi cilvēki pameta aizvien vairāk apdzīvoto ASV austrumu daļu un devās uz mežonīgajiem rietumiem. Lielākā daļa no viņiem bija imigranti no Eiropas. Pārcelšanās iemesli bija dažādi. Daudziem dzīvošana austrumu štatos bija par dārgu, bet rietumos bija neapdzīvotas teritorijas, kurās varēja kļūt par lauksaimnieku. Citi cerēja ātri kļūt bagāti, atrodot zeltu. Pēc tam, kad 1848. gadā Kalifornijā tika atrasts zelts, sākās tā sauktais Zelta drudzis, kas tikai pastiprināja ceļotāju plūsmu. Dažiem neapdzīvotās teritorijas rietumos bija ideālas, lai varētu netraucēti dzīvot pēc saviem reliģiskajiem vai citiem uzskatiem, piemēram, mormoņi pārcēlās uz Jūtas štatu.

Jau 19. gadsimtā mežonīgie rietumi tika romantizēti. Tipiski sižeti stāstos un filmās par mežonīgajiem rietumiem ir sadursmes ar indiāņiem, kovboju piedzīvojumi, bizonu medības, zelta meklētāju plāni, šerifu un bandītu divkaujas. Mežonīgie rietumi tiek attēloti vesternu filmās.

## Ārējās saites
Lieldators

thumb|Honeywell-Bull DPS 7

**Lieldators** () ir dators ar ļoti lielu operatīvo un arī iekšējo atmiņu. To parasti izmanto lielas iestādes, valdības u.c. Atšķirībā no superdatoriem, lieldatoriem ir raksturīga liela IO kapacitāte un laba savietojamība ar iepriekšējām versijām (mūsdienu lieldatori spēj darbināt pat 30 gadus vecas programmas).

## Vēsture
Par lieldatoru vēstures sākumu pieņemts uzskatīt 1964. gadu, kad IBM izveidoja IBM SYSTEM/360, kura izveidei iztērēja vairāk kā 5 miljardus dolāru. Pasaulē ir ap 25000 organizāciju, kas izmanto lieldatorus, tajos glabājas ap 70% visu svarīgo biznesa datu.
Tenzorreizinājums

**Tenzorreizinājums** ir bināra operācija, ko lieto lineārajā algebrā. Visbiežāk to attiecina uz lineārām telpām.

## Definīcija

Ja *V* un *W* ir lineāras telpas pār lauku *F*, tad to **tenzorreizinājums** ir pāris (*V*  *W*, *Ψ*), kur
* *V*  *W* ir lineāra telpa pār *F*,
* *Ψ*: *V* × *W* → *V*  *W*,
un jebkurai lineārai telpai *U* pār *F* un jebkurai bilineārai funkcijai *Φ*: *V* × *W* → *U* eksistē tieši viena lineāra funkcija *T*: *V*  *W* → *U* ar īpašību *T* ∘ *Ψ* = *Φ*.

Šeit *V* × *W* apzīmē telpu *V* un *W* Dekarta reizinājumu, bet *T* ∘ *Ψ* — funkciju *Ψ* un *T* kompozīciju jeb secīgu izpildi.

## Atsauces

* , 8.10 Bilinear Functions and Tensor Products, 251. lpp.
* , 8. Tensor Products, 319. lpp.
* , 14. Tensor Products, 355. lpp.
* , 8.4 Tensor Products, 574. lpp.
* John Watrous, Lecture 2, 2.2.2 Abstract notion of tensor products, 15. lpp.

## Skatīt arī

* Kronekera reizinājums

## Ārējās saites

* 
* Tensor product (vector spaces) , PlanetMath.
* Tensor product, Quantiki.
Latvijas Cilvēktiesību centrs

**Latvijas Cilvēktiesību centrs** (**LCC**; līdz 2005. gadam **Latvijas Cilvēktiesību un etnisko studiju centrs** **(LCESC)**) ir 1993. gadā Latvijā dibināta cilvēktiesību organizācija. Direktore — Anhelita Kamenska (2018. gada dati). Ilgāku laiku centra vadītājs bija Nils Muižnieks, no 2002. līdz 2011. gada — Ilze Brands-Kehris. 2003. gadā LCESC saņēma Maksa van der Stūla balvu. LCC ir bijusi Starptautiskās Helsinku Cilvēktiesību federācijas dalīborganizācija. No 2003. gada līdz 2023. gadam LCC darbojās kā Eiropas Savienības Pamattiesību aģentūras nacionālais atbalsta punkts, bet kopš 2006. gada ir Starptautiskā tīkla pret kibernaidu (INACH) locekle.

LCC nodarbojas ar integrācijas (minoritāšu tiesības un iecietības veicināšana), diskriminācijas un naida noziegumu novēršanas, patvēruma, migrācijas un pamatbrīvību (pulcēšanās, vārda brīvība, u.c.) jautājumiem, kā arī cilvēktiesību jautājumiem slēgtajās iestādēs (cietumi, policija, imigrantu aizturēšanas vietas).

LCC veic cilvēktiesību monitoringu, pētniecību un politikas analīzi, dažādu mērķa grupu izglītošanu, nodrošina interešu aizstāvību un juridiskās palīdzības sniegšanu par cilvēktiesību jautājumiem, tai skaitā pārstāvot klientus tiesā. LCC sniedz ekspertu viedokļus gan vietējām (valdībai, parlamentam, medijiem, izglītības un tiesu iestādēm), gan ārvalstu institūcijām. Līdztekus iepriekšminētajām aktivitātēm, LCC aktīvi iesaistās sabiedrības izglītošanas darbā, kā arī politiskās prakses vai likumdošanas izmaiņu veidošanas procesos.

## Atsauces

## Ārējās saites
* Centra mājaslapa
Davao

**Davao** (, , ) ir neatkarīga augsti urbanizēta pilsēta Filipīnu dienvidos, Mindanao salas dienvidaustrumos Davao līča krastā. Dažkārt statistiskos nolūkos tiek pieskaitīta Dienviddavao provincei. Pēc platības (2 443,61 km²) lielākā pilsēta valstī, tomēr apmēram 50% pilsētas teritorijas aizņem meži, bet apbūve ir tikai 10% no teritorijas.

Labā klimata dēļ (gada temperatūra svārstās 20—32 grādi) pilsētā un apkārtnē banānu, ananasu, kafijas plantācijas. Pati Davao kļūst par Filipīnu ārpakalpojumu centru un strauji attīstās.

## Iedzīvotāji
Pilsētā daudznacionāls iedzīvotāju sastāvs — lielākā daļa ir 20. gadsimtā ieceļojušie visaji (1 090 443; 61,6 %) un sebuāņi (144 724; 8,2 %),  kā arī autohtonie bagobo (51 174; 2,9 % — puse no kopējā bagobo skaita), un citas lumadu tautas. Pilsētā veidojas patstāvīga etniskā kopiena — davaveņi (72 571; 4,1 %), kas radusies vietējiem lumadiem un moro sajaucoties ar ieceļojušajiem visajiem; ikdienā lieto sebuāņu valodas davaveņu dialektu. Lielākā daļa iedzīvotāju pieder dažādām kristiešu konfesijām (katoļi 77 %), bet ap 4 % (galvenokārt moro) ir musulmaņi.

## Vēsture
Pilsēta dibināta 1848. gadā, kad spānis Hosē Ujangurens (*Don Jose Uyanguren*) atkaroja piekrasti no moro vadoņa Datu Bago. Ujangurens kļuva par gubernatoru, tomēr apmetnes attīstība nenotika. 20. gadsimta sākumā japāņu uzņēmējs Kičisaburo Ohta (*Kichisaburo Ohta*) saņēma atļauju attīstīt abakas un kokosriekstu audzēšanu šajā apvidū. 1903. gadā ieradās pirmie japāņu kolonisti, izveidojot savu apmetni ar skolu, avīzēm, templi. Pilsētas teritorijā nodibinājās moderna saimniecība. 1937. gadā Davao tika piešķirtas pilsētas tiesības.

## Atsauces

## Ārējās saites